तिहाड़ जेल में बंद चिदंबरम बोले- पूर्व आर्थिक सलाहकार ने माना कि गलत तरीके से लागू किया गया GST, तभी आई मंदी  
फिलहाल ईडी की कस्टडी में चल रहे है पूर्व गृह और वित्त मंत्री पी चिदंबरम
जीएसटी के क्रियान्वयन में कमी के कारण आर्थिक मंदी है
र्व मुख्य आर्थिक सलाहकार नोटबंदी का जिक्र करना भूल गए
कांग्रेस के वरिष्ठ नेता और फिलहाल आईएनएक्स मीडिया केस (INX Media Case) में ईडी की कस्टडी में चल रहे पी चिदंबरम ने सोमवार को कहा कि प्रधानमंत्री नरेंद्र मोदी की सरकार के पूर्व मुख्य आर्थिक सलाहकार ने स्वीकार किया है कि जीएसटी के कारण देश में मंदी आई है. पूर्व गृहमंत्री ने कहा कि पूर्व आर्थिक सलाहकार ने यह स्वीकार कर लिया है कि जीएसटी के क्रियान्वयन में कमी के कारण आर्थिक मंदी है. INX मीडिया मामले में गिरफ्तार चिदंबरम ने यह भी कहा कि पूर्व मुख्य आर्थिक सलाहकार नोटबंदी का जिक्र करना भूल गए. चिदंबरम के परिवार ने उनकी तरफ से ट्वीट किया. 
I have asked my family to tweet on my behalf the following :
Finally, PM's Economic Advisor has admitted that a flawed GST (and its faulty implementation) was the main cause of the economic slowdown.
He forgot demonetisation.
ट्वीट में लिखा गया, 'आखिरकर पूर्व आर्थिक सलाहकार ने स्वीकार किया है कि जीएसटी के त्रुटिपूर्ण क्रियान्वयन के कारण आर्थिक मंदी आई. हालांकि वह नोटबंदी का जिक्र करना भूल गए.' अपने ट्वीट में चिदंबरम ने किसी का नाम नहीं लिया, लेकिन माना जा रहा है कि उनका इशारा वित्त मंत्रालय में पूर्व मुख्य आर्थिक सलाहकार अरविंद सुब्रह्मण्यम की तरफ है.
बता दें कि INX मीडिया केस में पी चिदंबरम की ईडी की कस्टडी के मामले में सोमवार को दिल्ली के रॉउस एवेन्यू कोर्ट में सुनवाई हुई थी. कोर्ट में प्रवर्तन निदेशालय (ईडी) ने कहा कि हमें मनी लॉन्ड्रिंग केस में कस्टोडियल इंटेरोगेशन की जरूरत है. इस पर पी चिदंबरम (P Chidambaram) के वकील कपिल सिब्बल ने विरोध किया था.  उन्होंने कहा था कि INX मीडिया केस में ईडी को चिदंबरम को कस्टडी में लेने की जरूरत ही नहीं है. सुनवाई पूरी होने के बाद रॉउस एवेन्यू कोर्ट ने चिदंबरम की गिरफ्तारी और कस्टडी के लिए आज तक के लिए फैसला सुरक्षित रख लिया था. कोर्ट आज (मंगलवार) शाम चार बजे फैसला सुनाएगा.